Notes i contribucions al coneixement de la flora de 
Menorca (IX): caracteristiques i estat de 
conservació de la població menorquina de 
Rhamnus ludovici-salvatoris Chodat 


Pere FRAGA i Andrés BERMEJO 





SOCIETAT D'HISTÒRIA 
NATURAL DE LES BALEARS 


Introducció 


Fraga, P. i Bermejo, A. 2008. Notes i contribucions al coneixement de la flora de Menorca 
(IX): característiques i estat de conservació de la població menorquina de Rhamnus 
ludovici-salvatoris Chodat. Boll. Soc. Hist. Nat. Balears, 51: 17-32. ISSN 0212-260X. 
Palma de Mallorca 


Des de les primeres citacions Rhamnus ludovici-salvatoris Chodat ha tingut sempre una 
distribució molt restringida i amb pocs efectius a l'illa de Menorca. Malgrat aquesta 
situació precària fins ara es tenia poca informació sobres les característiques de la població 
menorquina i el seu estat de conservació real. Amb l'objectiu de resoldre aquesta mancança 
d'informació, en aquest treball es fa una revisió històrica de la seva presència a l'illa, es 
donen a conèixer els resultats de diferents exploracions per determinar la seva àrea de 
distribució actual i els seus efectius, es fa una descripció de la localitat i de les principals 
característiques de la població actual, s'enumeren les amenaces que incideixen més 
directament en els seu estat de conservació i finalment es fan propostes per assegurar una 
conservació a llarg termini. 

no només entre els dos subarxipèlags 
(Gimnèsies i Pititises), sinó també entre cada 


Com a altres illes del Mediterrani, 
l'endemisme vegetal constitueix un dels 
principals valors del patrimoni natural de les 
Illes Balears (Greuter, 1995, Alomar et al., 
1997). Al mateix temps, la flora endèmica de 
l'arxipèlag mostra variacions significatives, 


una de les illes (Contandriopoulos i Cardona, 
1984). Com a altres sistemes insulars, 
aquestes variacions no es refereixen tan sols 
als endemismes exclusius de cada illa, també 
hi poden ser presents en els que es 
comparteixen entre elles (Maxi, 2001, 

Nielsen, 2004; Sanchez Doreste et al., 2006), 
de manera que mentre que un endemisme pot 
ser relativament freqiient a una, a una altra 
pot mostrar poblacions més reduides, fins al 
punt de ser altament vulnerable a amenaces 
que en el cas de poblacions més extenses no 
suposarien cap perill per a la seva 
conservació (Frankham, 1998). El fet de ser 
territoris insulars fa que aquesta disjunció de 
la població encara tengui més importància 
per la raó que aquest aillament geogràfic, en 
funció de la seva antiguitat i altres factors que 
el puguin haver causat, pot haver afavorit un 
procés de diferenciació genètica (Maki, 
2001; Batista et al., 2001; Nielsen, 2004). 
Encara que aquesta no tengui una 
manifestació taxonòmica, com en altres 
casos semblants (Batista et al., 2001, 
Lhuillier et al., 2006), és aconsellable el 
tractament diferenciat de les poblacions 
insulars amb l'objectiu de preservar al màxim 
la diversitat genètica i els processos evolutius 
que s'estan produint contínuament (Moritz, 
1999: 2002). 

La conservació efectiva i a llarg termini 
d'una espècie amenaçada pot requerir de 
l'aplicació d'accions destinades a eliminar o 
controlar els factors que li causen aquesta 
situació de risc (Holsinger i Gottlieb, 1991, 
Salafsky i Margoulis, 1999, Salafsky et al., 
2002), però perquè aquestes actuacions 
siguin del tot efectives és necessari abans 
disposar d'informació prèvia que ha de servir 
com a eina bàsica tant pel disseny d'aquestes 
accions, com per fer el seu seguiment i 
verificar que s'obtenen els resultats esperats 
(Noss, 1990, Holsinger i Gottlieb, 1991, 
Schemske et al., 1994; Heywood i Iriondo, 
2003; Stem et al., 2005). Per tant, aquesta 
informació ha de reunir no només les 
característiques intrínseques de l'espècie, 
sinó també aquella referent als factors o 
circumstàncies que poden influir en el seu 
desenvolupament (Noss, 1990, Heyvvood i 
Iriondo, 2003; Barrows et al., 2005). Açò vol 
dir que pot ser tant o més important tenir una 
descripció detallada de l'espècie i del seu 


comportament, com tenir coneixement de les 
altres espècies que l'acompanyen i de 
l'hàbitat on viu (Noss, 1990, Roemer i 
VVayne, 1991), no només en el moment 
actual, sinó també amb una certa visió 
històrica, ja que és prou probable que sigui en 
l'evolució de l'hàbitat en el temps on s'hi 
trobin les causes principals del seu estat de 
conservació actual (Saunders ef al., 1991). 
En aquesta visió actual i temporal també hi té 
un paper fonamental la influència antròpica 
damunt el medi (Saunders et al., 1991, 
Kremen, etal., 1994). Com més acurada sigui 
aquesta informació major utilitat podrà tenir, 
especialment en el cas d'aquelles espècies 
amb una àrea de distribució restringida o amb 
un baix nombre d'efectius. 

Precisament en aquests dos aspectes 
exposats en els dos paràgrafs anteriors, 
singularitat i estat de conservació, es centra 
aquest treball. Per una banda vol deixar 
constància de les característiques de l'única 
població coneguda actualment a Menorca de 
l'endemisme gimnèsic Rhamnus ludovici- 
salvatoris, i per l'altra vol aportar informació 
referent al seu estat de conservació perquè 
pugui ser útil per a futures accions de gestió 
de cara a la seva conservació a llarg termini. 
És segur que la informació que aquí s'inclou 
serà del tot insuficient per establir totes les 
accions necessàries per a la seva conservació, 
però, tot i ser bàsica, pot ser el punt de partida 
per a algunes d'elles. 


Rhamnus ludovici-salvatoris Chodat a 
Menorca 


Les primeres notícies que es tenen de 
l'existència d'aquest endemisme gimnèsic a 
l'illa són de Rodriguez (1904, sub R. 
balearicus), indicant que ha localitzat alguns 
pocs exemplars mascles a l'arenal de Tirant. 
En aquesta primera citació ja es deixa veure 
que es tracta d'una població reduida i 
aparentment amb plantes d'un sol sexe. 
Posteriorment, altres autors també la 

mencionen com a present a l'illa (Pau, 1914, 
Knoche, 1922), però sempre fent referència a 
les indicacions de Rodríguez (1904). No serà 
fins 75 anys més tard que Llorens (1979) 
donarà nova informació més concreta, 
donant a conèixer l'existència d'una població 
que un dels autors d'aquest treball (Bermejo) 
va localitzat a mitjans dels anys 70. Aquesta 
estava formada per una quinzena de peus a 
l'arenal de Tirant. En aquesta publicació ja es 
deixa constància de la situació d'amenaça de 
la població pel procés d'urbanització i per les 
extraccions d'arena que es realitzen a la zona. 
Als anys següents les referències publicades 
(Alomar et al., 1997, Sàez i Rosselló, 2001) 
sempre indiquen aquesta única població, així 
com el seu procés de degradació o fins i tot la 
seva probable extinció. 

Aquesta situació de degradació de 
l'hàbitat i de la població de R. ludovici- 
salvatoris a Menorca es va anar confirmant 
en els anys posteriors. Per una banda la 
població original indicada per Rodríguez 
(1904) ha anat desapareixent fins a la 
completa extinció actual, segons s'ha pogut 
constatar en una exploració a la zona. Al 
mateix temps, un dels autors d'aquest treball 
(Bermejo) va localitzar un altre nucli 
poblacional a la banda de llevant de la cala en 
un ambient sensiblement diferent al del nucli 
conegut fins aquell moment. Aquesta nova 
població estaria formada per un nombre 
superior d'individus (>40) i hi serien presents 
els dos sexes. Malauradament, aquest altre 
conjunt de plantes també patí una degradació 
important al llarg dels anys 80 i 90 del segle 
passat a causa del procés d'urbanització de lo 
zona on es troba. Encara que no es disposa 
d'un cens acurat dels seus efectius originals, 
les estimacions situen una pèrdua del voltant 
del 70% dels efectius. Aquesta situació de 
constant degradació es manté fins a 
l'actualitat en què les darreres plantes que hi 
queden es troben en perill imminent de 
desaparició al quedar incloses dins parcel-les 
urbanitzables, actualment en procés de 
venda. Precisament aquesta situació d'alt risc 


d'extinció es la que motivà l'elaboració d'un 
informe tècnic per part del Departament de 
Medi Ambient del Consell Insular de 
Menorca sol'licitant l'adopció de mesures 
urgents per a la seva protecció. 

Paral-lelament, al llarg d'aquests anys 
s'han fet nombroses exploracions en les 
zones properes i d'altres de l'illa que mostren 
ambients semblants amb l'objectiu de 
localitzar noves poblacions, fins ara tots els 
resultats han estat negatius. Només s'ha 
aconseguit ampliar sensiblement l'àrea de 
distribució a la localitat original. La Fig. 1 
mostra la localització de cada un dels nuclis 
poblacionals coneguts i la ubicació del que 
queda actualment de la població original. 
Aquesta situació d'estat crític de conservació 
és la raó principal perquè la població 
menorquina de R. /udovici-salvatoris Chodat 
hagi estat inclosa recentment en el Catàleg 
Balear d'Espècies Amenaçades i d'Especial 
Protecció. 


Material i mètodes 


Amb la finalitat de determinar l'estat 
actual de conservació de R. ludovici- 
salvatoris a Menorca s'ha recollit informació 
que pot ser rellevant en aquesta avaluació, i al 
mateix temps pot ser d'utilitat per a la 
planificació i desenvolupament de futures 
acciones de gestió. D'acord amb aquests 
objectius les observacions i dades no 
concerneixen exclusivament a l'espècie, sinó 
també al seu entorn, en el sentit més ampli. 

Per conèixer els efectius de la població 
s'han fet exploracions de camp, tant en la 
mateixa àrea on es tenia constància de la seva 
presència, com en altres zones properes que 
reuneixen unes característiques semblants, i 
per tant potencialment adequades per a la 
seva presència. Entre els diferents factors que 
s'han considerat en aquestes prospeccions hi 
ha: vegetació, substrats geològics, 
geomorfologia, orientació i els usos 
antròpics. 

Fig. 1. Distribució actual i altres zones on es té constància de la presència en temps històrics de R. /udovici-salvatoris, 
però en les que no s'ha retrobat recentment. 

Fig. 1. Known distribution and areas with recorded citations in historical times of R. ludovici-salvatoris, but no found 
in recent years. 


En aquells casos en què la població d'una 
espècie està formada por pocs individus, i a 
més es tracta d'una planta amb una longevitat 
moderada o llarga, conèixer les 
característiques i estat de conservació de 
cada peu pot ser fonamental, tant per 
l'avaluació de tota la població, com per 
establir mesures de gestió de cara a la 
conservació o recuperació de l'espècie. 


En conseqüència, per a cada un dels 
individus s'han pres dades referents als 
següents aspectes: 


- Dimensions de la planta: s'han mesurat 
l'amplada i l'alçada màximes de la massa 
vegetativa de cada individu, així com de la 
circumferència de la soca i ramificacions 
primàries. 

- Arquitectura i estructura: per a cada 
individu s'ha analitzat l'arquitectura i 
estructura de la soca principal i les seves 
ramificacions primàries per determinar la 
seva fase de desenvolupament estructural i 
els antecedents que han condicionat aquest. 


- Sexe: el fet que R. ludovici-salvatoris sigui 
una espècie dioica condiciona la seva 
conservació en el temps a l'existència d'una 
proporció adequada de plantes dels dos 
sexes. Un desequilibri en aquest aspecte pot 
tenir efectes negatius en el reclutament de la 
població. 


- Plantes acompanyants immediates: una de 
les possibles amenaces per aquesta espècie és 
la competència directa d'altres plantes 
llenyoses de major desenvolupament. Per 
aquest motiu s'han identificat les espècies 
llenyoses més pròximes a cada un dels 
individus identificats. 


- Amenaces antròpiques: la situació actual de 
risc d'aquesta espècie a Menorca sembla 
clarament que deriva de l'acció humana, i 
concretament, en els canvis en els usos del 
sòl. Per açò també s'han identificat per a cada 
individu les amenaces més properes. 


Pel conjunt de la població també s'ha 
recollit informació que pot ser igualment útil 
per a la seva conservació a llarg termini. 
Aquestes observacions han consistit en: 


- Caracterització de la localitat amb 
l'objectiu de determinar els factors 
ambientals i ecològics que més poden 
afavorir el seu desenvolupament. 


- Inventari florístic de l'àrea de distribució. 
Aquesta informació pot ser d'utilitat per a la 
conservació de l'espècie. Conèixer les 
espècies que conviuen en ella és una 
informació addicional sobre la seva ecologia, 
així com de les possibles alteracions que ha 
sofert la localitat els darrers anys. Per a la 


seva realització s'ha seguit el criteriestablert 
per Fraga et al. (2004). 


- La identificació d'amenaces també s'ha fet 
pel conjunt de la població. Encara que 
aquestes puguin ser les mateixes que per cada 
individu els seus efectes poden variar 
sensiblement si la seva incidència és 
localitzada o general. 


Resultats i discussió 
Descripció dela localitat 


L'única població de R. ludovici-salvatoris 
que es coneix actualment a Menorca es troba 
localitzada a l'est de la badia d'En Sans en 
terres que antigament pertanyien al lloc de 
Tirant Nou i que ara formen part del nucli 
urbanístic d'ús turístic de Platges de Fornells. 
En aquest àmbit les plantes es troben 
localitzades a un coster orientat a ponent d'un 
canaló que, abans del procés d'urbanització, 
desembocava a una petita cala. El substrat 
geològic predominant en aquesta zona són 
les turbidites consolidades, però també hi són 
presents les dunes fòssils quaternàries 
formades per materials calcaris. En la part 
més interior aquestes es manifesten en forma 
de blocs de penya calcària disposats en línies 
perpendiculars a la costa i que habitualment 
segueixen les carenes o les parts més 
elevades dels pujols i turons (esquenes). 
Precisament a aquests complexos de 
deposicions calcàries damunt substrat silici 
es troben localitzades la majoria de plantes R. 
ludovici-salvatoris que es coneixen 
actualment a Menorca. 

Una part important de l'àrea que ocupa 
aquesta espècie ha sofert importants 
transformacions a causa del procés 
d'urbanització que s'inicià a començaments 
dels anys 80 del segle passat. Aquest 
important canvi en els usos del sòl, a més de 
la construcció d'edificacions i 
infraestructures, també ha provocat canvis 

importants en la geomorfologia i la vegetació 
que podrien ser una de les causes principals 
de l'estat de degradació actual en què es troba 
aquesta espècie a Menorca. 


Caracteristiques de la població actual 


D'acord amb els antecedents exposats 
anteriorment, a l'actualitat R. ludovici- 
salvatoris a Menorca està representat per una 
Única població. Segons el darrer cens aquesta 
estaria formada per només 14 individus. 
Aquests es troben distribuits en dues àrees 
diferenciades (Fig. 2). Per una banda una 
situada dins l'àmbit de la urbanització i que 
conté la majoria d'individus i per l'altra un sol 
individu aillat situat a uns 650 m dels 
anteriors en línia recta. Al mateix temps a 
l'àrea que inclou la majoria d'individus 
aquests es troben dispersos en una superfície 
d'uns 15.000 m° un fet que per aquesta 
espècie té una especial importància a causa 
del seu caràcter dioic. De fet, la determinació 
del sexe de cada un dels individus ha estat un 
dels objectius d'aquest treball, el resultat es 
pot veure a lataula l i ala Fig. 2 la distribució 
d'aquests en l'àrea de distribució. Aquestes 
dades mostren que hi ha un cert equilibri 
entre els dos sexes (sis femelles i vuit 
mascles). La distribució dels sexes també 
deixa veure que aquesta no és uniforme. 
Concretament, hi ha dos individus femella (1 
i 13) que es troben aillats de possibles 
pol-linitzadors i per tant tenen un baixa 
probabilitat de produir llavors fèrtils. En una 
situació semblant es trobarien quatre 
individus mascles (9, 10, 11 i 12) al no tenir 
prop seu cap individu femella que puguin 
pol-linitzar. Així les coses, pel que fa al 
potencial de producció de llavor fèrtil, 
aquesta només estaria garantida en dos punts 
de la primera àrea, concretament on es troben 
agrupades les plantes 2, 3, 4 i 5 amb la 
presència de dues femelles i dos mascles, i les 
plantes 7 i 8 cada una de sexe diferent. 

Al mateix temps, la capacitat de 
supervivència i de floració de cada individu 





Fig. 2. Localització i sexe de cada un dels individus 
(femenins — verd, masculins — vermells). 

Fig. 2. Distribution and sex of each individual of the 
known population (female = green; male = red). 


també esta directament relacionat amb el seu 
vigor i el seu estat sanitari. Aquestes 
característiques en bona part es poder 
determinar a partir de l'observació de les 
dimensions de la planta i del grau de 
desenvolupament o de degradació de la seva 
arquitectura. La taula 1 mostra alguns dels 
resultats d'aquestes observacions. 

La informació recollida en aquesta taula 
pel que fa a les dimensions de les plantes i al 
grau desenvolupament de la part aèria permet 
classificar-les en tres grups. 

El primer (individus 1, 2, 8 i 11) estaria 
format pels individus caracteritzats per un o 
pocs troncs principals ben definits amb una 
vegetació densa que assoleix una amplada 
superior al metre, pel seu aspecte es tractaria 
de plantes ja madures o, fins i tot, en algun cas 
en procés d'envelliment (individu 8). 

El segon grup (individus 6, 9, 101 13), per 
les seves dimensions i grau de desenvolu- 

Amplada Alçada Circumferència 





Individu Sexe Conservació 
(cm) (cm) (cm) 
1,60 Planta multicaule originada a partir d’una antiga soca 
1.20 traumatitzada pel foc, actualment sense necrosis importants. 
1 Q 100 150 3 Vegetació regular i equilibrada. 
1,00 Espècies acompanyants immediates: Pistacia lentiscus, 
2,20 Phillyrea media, Olea europaea var. sylvestris 
Planta madura, amb quatre troncs principals des del terra 
4,00 originats a partir d’una soca traumatitzada pel foc, sense 
2 Q 140 120 4,00 necrosis importants. Vegetació regular i equilibrada. 
3,20 Espècies acompanyants immediates: Pistacia lentiscus, 
3,00 Phillyrea angustifolia, P. media, Ampelodesmos 
mauritanica, Rosmarinus officinalis 
Planta jove, poc ramificada, etiolada, sense parts 
3 Q 40 60 0,80 necrosades. 
Espècies acompanyants immediates: Pistacia lentiscus 
Planta jove, poc ramificada, etiolada, sense parts 
4 Q 40 90 1,00 necrosades. 
Espècies acompanyants immediates: Pistacia lentiscus 
Planta jove, poc ramificada, etiolada, sense parts 
5 Q 40 90 0,70 necrosades. 
Espècies acompanyants immediates: Pistacia lentiscus 
Planta de mitjana edat, però fortament etiolada, ramificació 
4,50 escassa, sense parts necrosades importants. A I 
6 Q 70 150 2.50 Espècies acompanyants immediates: Pistacia lentiscus, 
2 Olea europaea var. sylvestirs, Phillyrea angustifolia, 
2,50 Ampelodesmos mauritanica, Smilax aspera, Rubia 
peregrina subsp. longifolia 
Planta aparentment jove, ramificada des de la basse, 
O vegetació poc densa, sense parts necrosades. Encletxada 
7 F #5 45 <0,50 entre penyes. 
Espècies acompanyants immediates: Pistacia lentiscus 
Planta en procés d’envelliment, densament ramificada, tronc 
principal definit, necrosis importants, presència de 
8 F ae 1o 3,30 reiteracions a la part superior. 
Espécies acompanyants immediates: Pistacia lentiscus 
1,50 Planta formada per si rebrots (reiteracions) d’un planta 
2,50 adulta o envellida traumatitzada ran de terra. Tots ells 
9 9 95 95 2,50 fortament etiolats per competència de la vegetació llenyosa 
2,50 en la que estan immmersos. Al costat de la soca vella 
2,50 s'observen restes d'altres soques semblants seques. 
2,50 Espècies acompanyants immediates: Phillyrea angustifolia. 
Individu format per una reiteració generada a partir d'una 
soca vella fortament traumatitzada. Risc de ruptura 
10 9 60 120 3,50 mecànica per la unió dèbil de la reiteració. Etiolada per 
1,50 competència d'altres espècies llenyoses més vigoroses. 
Espècies acompanyants immediates: Olea europaea var. 
sylvestris, Phillyrea media 
Individu madur, densament ramificada a la part superior. 
9,00 Soca ramificada a 10 cm del terra en tres troncs principals. 
i 130 110 4,70 Branques necrosades a la parti interior, però creixement 
2 4,70 actiu i vigorós a la part superior. 
3.00 Espècies acompanyants immediates: Pistacia lentiscus, 
i Phillyrea media, P. angustifolia. 
Individu aparentment jove, però en realitat format a partir 
de la reiteració d'una soca fortament traumatitzada ran de 
terra (cremada 9. Creix dins els fonaments d'una antiga 
12 50 40 3,00 paret seca. Regeneració amb vigor i ramificació òptims. 
2 1,00 Podria ser que fos ja autònoma per la formació d'arrels 


adventícies a la base. 
Espècies acompanyants immediates: Ampelodesmos 
mauritanica 


Taula 1. Principals característiques i estat de conservació de cada un dels individus. La xifra en negreta fa referència a 


la soca principal quan aquesta està diferenciada o és visible. 


Table 1. Main traits and conservation status for each individual. Number in bold means the measurement of the main 


stem as itis differentiated or visible. 

Amplada Alçada Circumferència 





Individu Sexe Conservació 
(cm) (cm) (cm) 
Planta de mitjana edat ramificada en dos troncs principals a 
3.00 uns 13 cm del terra. Ramificacions principals fortament 
13 Q 60 120 i 50 etiolades per competència de la vegetació acompanyant. 
2 Presenta branques necrosades només a la part interior. 
2,00 Espécies acompanyants immediates: Olea europaea var. 
sylvestris 
Planta jove, poc ramificada, etiolada, sense parts 
14 Q 70 140 4,00 necrosades. 


Espécies acompanyants immediates: Pistacia lentiscus, 
Ephedra fragilis, Rubia peregrina var. longifolia. 


Taula 1 (continuació). Principals característiques i estat de conservació de cada un dels individus. La xifra en negreta 
fa referència a la soca principal quan aquesta està diferenciada o és visible. 
Table 1 (continuation). Main traits and conservation status for each individual. Number in bold means the 


measurement of the main stem as it is differentiated or visible. 


pament de la seva arquitectura vegetal, serien 
aparentment plantes de mitjana edat, però en 
realitat una observació acurada permet 
apreciar com en realitat són regeneracions de 
plantes velles que han rebrotat des de la soca 
que per alguna causa (incendi, deforestació), 
va patir una afectació important. Aquest fet és 
molt clar en els individus 9 i 10. En canvi, els 
individus 6 i 13 no presenten tantes 
evidències d'haver estat traumatitzats. Però 
tots quatre mostren símptomes clars 
d'etiolament, cosa que indica que en un 
moment determinat hi va haver un canvi 
important en la dinàmica de la vegetació que 
els envolta. 

El tercer grup és el format pels individus 
de menors dimensions (3, 4, 5, 7, 12 i 14), que 
també serien els més joves o els que es troben 
un estat fisiològic més primerenc. La 
presència d'una o poques branques encara 
amb una clara dominància apical i amb 
creixement vigorós i la disposició 
jerarquitzada de les ramificacions 
secundàries són característiques que delaten 
aquest estat juvenil. De totes maneres, no tots 
els individus tenen el mateix origen. Els 3, 4, 
$S i 14 sembla prou clar que es tracta de plantes 
joves nascudes de llavor ja que presenten un 
tronc principal uniforme des de ran de terra. 
L'aspecte actual dels quatre individus és de 
plantes etiolades amb el tronc principal prim i 
poc consistent, un fet que podria haver estat 
provocat per la competència de la mata, 


Pistacia lentiscus, en la que estan immersos. 
Tanmateix, aquesta situació 
desfavorable, podria ser només transitòria, 
fins i tot necessària per a les plantes joves 
d'aquesta espècie que podrien haver de 
menester algun tipus de protecció durant les 
seves fases juvenils, i actualment s'observa 
que el creixement i el grau de ramificació a la 
part superior és important i amb vigorositat. 
De fet, no deixa de ser curiós que totes 
aquestes plantes joves es trobin en una 
situació semblant, un comportament que per 
altra banda recorda al que té Daphne 
rodriguezii Texidor (Bolòs et al., 1970). 
L'individu 7 també té tota l'aparença de 
trobar-se en una fase juvenil del 
desenvolupament, però a diferència dels 
anteriors presenta una ramificació abundant 
des de la base, de manera que no té una tija 
única dominant. En realitat, una observació 
més acurada fa pensar que es podria tractar 
d'una planta amb dificultats de creixement 
per falta d'espai per desenvolupar el seu 
sistema radicular al estar encletxada dins 
penyes. Així les coses seria un individu en un 
fals estat fisiològic juvenil. El darrer individu 
d'aquest grup, el 12, és un altre cas diferent. 
Aparentment té totes les característiques 
d'una planta originada de llavor: tija principal 
única i ben definida, ramificacions 
jerarquitzades, i en aquest cas sens cap 
símptoma evident d'etiolament. Però una 
observació més acurada revela que en realitat 

es tracta d'una reiteració originada a partir 
d'un rebrot d'una soca més vella. De totes 
maneres, el seu vigor i la seva arquitectura 
fan pensar que actualment aquesta 
regeneració ja s'ha independitzat 
possiblement per la generació d'arrels 
adventícies en la part que queda enterrada 
dins els fonaments de l'antiga paret seca. 


Ecologia 


Pel que fa a l'hàbitat, la ubicació de les 
plantes dins la seva àrea distribució també 
ens pot proporcionar informació rellevant en 
aquest aspecte. La majoria d'individus s'han 
trobat en punts on hi predomina el substrat 
rocós i amb un tipus vegetació baix, encara 
que amb predomini de l'arbustiva. Només 
l'individu 6 quedaria fora d'aquesta norma 
general, ja que es troba dins una zona més 
enfonsada amb vegetació de bardissa i en 
terres més profundes. El grup format pels 
individus 9, 10 i 11, aparentment també es 
trobarien en una situació semblant a l'anterior 
a l'estar actualment rodejats de vegetació 
arbustiva elevada. Però com ja s'ha dit abans 
dues d'aquestes plantes deriven de rebrots de 
plantes velles que van patir algun tipus de 
trauma, i de fet una observació detallada 
d'aquest punt revela que davall la vegetació 
actual el substrat rocós és abundant. Aquest 
fets ens indiquen l'existència d'un canvi en la 
dinàmica de la vegetació que podria tenir els 
orígens en els moviments de terres per fer la 
urbanització o en una major incidència del 
vent de Tramuntana per l'efecte de redossa de 
les construccions que s'han fet en els darrers 
anys. L'inventari florístic (Taula 2) ha donat 
com a resultat un total de 113 tàxons. 
D'aquests la majoria (51%) tenen una 
distribució mediterrània i segons el criteri 
establert per Fraga et al. (2004) estan 
considerats com a comuns (2929) o molt 
comuns (69%) a l'àmbit insular. Aquests 
percentatges són superiors, o fins i tot oposats 
als que s'obtenen pel conjunt de la flora de 
l'illa. Aquestes dades indicarien que es tracta 


d'una localitat amb vegetació d'àmbit 
mediterrani, encara que amb una presència 
significativa d'endemismes, amb una 
representació semblant al conjunt de la flora 
de l'illa (7%). En canvi les formes vitals 
revelen una informació més significativa pel 
que fa a l'hàbitat. La presentació dels teròfits 
(31%) és sensiblement inferior a la del 
conjunt de la flora de l'illa i en canvi les 
formes vitals més persistents tenen totes un 
increment significatiu. Considerant el 
caràcter pioner que s'atribueix als teròfits, 
aquests resultats ens indicarien que ens 
trobam davant un hàbitat amb un tipus de 
vegetació estable o en un clar procés 
d'estabilització. 


Amenaces 


A l'àrea de distribució actual de l'espècie 
s'han detectat les següents amenaces: 


- Urbanització. El procés d'urbanització que 
pateix la zona des de fa una trentena d'anys és 
sens dubte l'amenaça més greu i la principal 
responsable de la situació de risc actual. La 
manifestació d'aquesta amenaça no s'ha de 
considerar només com la incidència directa 
de la destrucció de l'hàbitat per la construcció 
d'edificacions o per a l'enjardinament del 
terreny. També s'han de considerar els efectes 
indirectes causats per altres actuacions com 
la construcció d'infraestructures, que poden 
tenir uns efectes més generals damunt el 
conjunt o part de la població. Aquesta és 
l'amenaça que afecta directament a un 
nombre més elevat d'individus, concretament 
del 2 al 10. Tots ells es troben situats dins 
terrenys que estan dividits en parcel-les per 
ser urbanitzades. 


- Canvis en els usos del sòl. A més del cas 
concret de la urbanització existeixen altres 
canvis en els usos del sòl que poden posar en 
perill l'existència d'alguns individus. Aquest 
seria el cas de l'individu que es troba formant 
part d'un mitjà d'ullastres en terres de cultiu. 

Taxon Abundancia Forma vital Corologia 

Aetheorhiza bulbosa subsp. bulb L. z EE : I 
a iiz bulbosasubsp. ROS LE) Molt comu Hemicriptofit Stenomediterranis 
Agave americana L. Rar Camèfit Amèrica 
Allium chamaemoly L. Comú Geòfit Stenomediterranis 
Allium roseum L. Molt comú Geòfit Eurimediterranis 
Allium triquetrum L. Molt comú Geòfit Stenomediterranis 
Ampelod itanica (Poir.) T. P ERT : : 

DS aletes Car) Molt comú Hemicriptòfit Stenomediterranis 
Durand et Schinz 
Anagallis arvensis subsp. arvensis L. Molt comú Teròfit Eurimediterranis 
Anthyllis tetraphylla L. Comú Teròfit Stenomediterranis 
Arenaria leptoclados (Rchb.) Guss. Comú Teròfit Eurimediterranis 
disaran vulgare SD, gre Molt comú Geòfit Stenomediterranis 
Targ. Tozz. 
Arum pictum L. f. subsp. sagittifolium Sáez Comú Geòfit Endediisines 
et Rosselló 
Asparagus acutifolius L. Molt comú Geòfit Stenomediterranis 
Asparagus albus L. Molt comú Geòfit Stenomediterranis 
Asparagus stipularis Forssk. Molt comú Geòfit Stenomediterranis 
Asphodelus aestivus Brot. Molt comú Geòfit Stenomediterranis 
Bellardia trixago (L.) All. Comú Teròfit Eurimediterranis 
Bellis sylvestris Cyr. Molt comú Hemicriptòfit Stenomediterranis 
Beta maritima L. Molt comú Hemicriptòfit Eurimediterranis 
Borago officinalis L. Comú Teròfit Eurimediterranis 
Brachypodium distachyon (L.) Beauv. Molt comú Teròfit Mediterrani - Turanians 
Brachypodi hoenicoides (L.) Roem. et : Desa Tea ; : : 
ners poten phoenicoides (L) Roem Molt comú Hemicriptofit Eurimediterranis 
Calicotome spinosa (L.) Link Molt comú Faneròfit Stenomediterranis 
Campanula erinus L. Molt comú Teròfit Stenomediterranis 
Carex flacca Schreb. Molt comú Hemicriptofit Eurasiatics 
Carex hallerana Asso Molt comú Hemicriptofit Eurimediterranis 
Carlina corymbosa subsp. corymbosa L. Molt comú Hemicriptofit Stenomediterranis 
Centaurium erythraea subsp. majus ; Nas ; i 
(Hoffmanns. et Link) Melderis Comú Hemicriptòfit Eurimediterranis 

tranthus calcit . calcitr z ` é : 

Cairano OGIO Gea cS DSB celata Molt comú Terofit Stenomediterranis 
(L.) Dufr. 
Clematis cirrhosa L. Molt comú Liana Mediterrani - Turanians 
Ca ae althaeoides subsp. althaeoides ki comí Hemicripioat Stenomeditetanis 
Dactylis gl ta subsp. his ica (Roth : A r : 

dd) Molt comú Hemicriptòfit Stenomediterranis 
Nyman 
Daucus carota subsp. carota L. Molt comú Hemicriptòfit Paleotemperats 
Desmazeria marina (L.) Druce Molt comú Teròfit Atlàntics 
Be ea subap, a Molt comú Faneròfit Stenomediterranis 
Greuter 
Dorycnium hirsutum (L.) Ser. Comú Camèfit Eurimediterranis 
Dorycnium pentaphyllum Scop. Molt comú Camèfit Eurimediterranis 
Echium parviflorum Moench Molt comú Teròfit Stenomediterranis 
Ephedra fragilis Desf. Comú Faneròfit Eurimediterranis 
Erica arborea L. Comú Faneròfit Distribució ampla 
Erica multiflora L. Molt comú Faneròfit Stenomediterranis 





Taula 2. Catàleg florístic de la zona on es distribueix R. ludovici-salvatoris a Menorca. Per a cada un dels tàxons 


s'indica la abundància en el conjunt del territori insular, la forma vital i la corologia. 


Table 2. Plant checklist of vascular plants recorded in the distribution area of R. ludovici-salvatoris in Minorca. 


For each taxon are given commonness within the island, life form and chorology. 

Taxon Abundancia Forma vital Corologia 
Eryngium campestre L. Comu Hemicriptòfit Eurimediterranis 
di peplus var. peploides (Gouan) Cran Teròfit S'enomedite ani 
Fumana thymifolia (L.) Spach ex VVebb Molt comú Camèfit Stenomediterranis 
Galactites tomentosa Moench Molt comú Teròfit Stenomediterranis 
Geranium molle L. Molt comú Teròfit Eurasiàtics 
Geranium purpureum Vill. Molt comú Teròfit Eurimediterranis 
Gladiolus illyricus Roch Molt comú Geòfit Eurasiàtics 
ee De er (L) FNN, Molt comú Teròfit Stenomediterranis 
Schmidt 
Hedysarum coronarium L. Molt comú Hemicriptòfit Stenomediterranis 
Helichrysum stoechas (L.) Moench Comú Camèfit Stenomediterranis 
Hyoseris radiata subsp. radiata L. Molt comú Hemicriptòfit Stenomediterranis 
Hyparrhenia pubescens (Vis.) Chiov. Molt comu Hemicriptofit Tropicals 
Hypochoeris achyropohrus L. Molt coma Teròfit Stenomediterranis 
Juniperus phoenicea subsp. turbinata Cii Fanerdfit aiae ha 
(Guss.) Nyman 
Lathyrus clymenum subsp. clymenum L. Comú Teròfit Stenomediterranis 
Linum strictum subsp. strictum L. Comú Teròfit Stenomediterranis 
Linum trigynum L. Comú Teròfit Eurimediterranis 
aes LS Na aaiae (L) Molt comú Camèfit Stenomediterranis 
Lotus cytisoides L. Molt comú Camèfit Stenomediterranis 
Lotus edulis L. Comú Teròfit Stenomediterranis 
Lotus ornithopodioides L. Comú Teròfit Stenomediterranis 
Lotus tetraphyllus L. Comú Camèfit Endemismes 
Mercurialis ambigua L. Molt comú Teròfit Stenomediterranis 
Merendera filifolia Camb. Molt comú Geòfit Stenomediterranis 
Micromeria filiformis (Aiton) Benth. Comú Camèfit Endemismes 
Narcissus serotinus L. Molt comú Geòfit Stenomediterranis 
Narcissus tazetta subsp. italicus (Rer Conk Geofit Stenomediterranis 
Gawl.) Baker 
Olea europaea var. sylvestris Brot. Molt comú Faneròfit Stenomediterranis 
Ononis reclinata subsp. reclinata L. Molt comú Teròfit Mediterrani - Turanians 
Ophrys fusca subsp. fusca Link Comú Geòfit Stenomediterranis 
Ophrys speculum var. speculum Link Molt comú Geòfit Stenomediterranis 
Ophrys tenthredinifera Willd. Molt comú Geòfit Stenomediterranis 
Oxalis pes-caprae L. Molt comú Geòfit Àfrica 
Pallenis spinosa var. gymnesica O. Bolòs Comi Em Eademismes 
et P. Monts. 
Parietaria lusitanica subsp. lusitanica L. Comú Teròfit Stenomediterranis 
Phagnalon rupestre (L.) DC. Comú Camèfit Stenomediterranis 
Phagnalon saxatile (L.) Cass. Molt comú Camèfit Stenomediterranis 
Phoenix canariensis hort. ex Chabaud Molt rar Faneròfit Macaronésics 
Phyllirea angustifolia L. Comu Faneròfit Stenomediterranis 
Phyllirea media vat. rodriguezii P. Monts. Comú Faneròfit Endemismes 
Pinus halepensis var. halepensis Mill. Molt comú Faneròfit Eurimediterranis 
Piptatherum coerulescens (Desf.) Beauv. Molt comú Hemicriptòfit Stenomediterranis 
Pistacia lentiscus L. Molt comú Faneròfit Stenomediterranis 
Plantago lagopus L. Molt comú Teròfit Stenomediterranis 





Taula 2 (continuació). Catàleg floristic de la zona on es distribueix R. Judovici-salvatoris a Menorca. Per a cada un dels 


tàxons s'indica la abundància en el conjunt del territori insular, la forma vital i la corologia. 


Table 2 (continuation). Plant checklist of vascular plants recorded in the distribution area of R. ludovici-salvatoris 
in Minorca. For each taxon are given commonness within the island, life form and chorology. 

Tàxon Abundància Forma vital Corologia 
Plantago lanceolata L. Molt comú Hemicriptòfit Eurasiàtics 
Prasium majus L. Molt comú Faneròfit Stenomediterranis 
Pulicaria odora (L.) Rehb. Molt comú Hemicriptòfit Eurimediterranis 
Rhamnus alaternus L. Molt comú Faneròfit Stenomediterranis 
Rosmarinus officinalis var. officinalis L. Molt comú Faneròfit Stenomediterranis 
See POSES le) Molt comú Liana Stenomediterranis 
Rubus ulmifolius Schott Molt comú Liana Eurimediterranis 
Ruscus aculeatus L. Molt comú Geofit Eurimediterranis 
Ruta angustifolia Pers. Molt comú Camèfit Stenomediterranis 
Santolina chamaecyparissus subsp. 7 ; A 
magonica O. Bolòs Molin, et P. ee Comu Cement Engrs 
Scorpiurus subvillosus L. Molt comú Terofit Eurimediterranis 
Sedum rubens L. Molt comú Terofit Eurimediterranis 
Sherardia arvensis L. Molt comú Terofit Eurimediterranis 
Sideritis romana subsp. romana L. Comu Terofit Stenomediterranis 
Smilax aspera vat. aspera L. Molt comú Liana Eurimediterranis 
Sonchus oleraceus L. Molt comú Terofit Eurasiatics 
Sonchus tenerrimus L. Molt comú Camèfit Stenomediterranis 
Tamus communis L. Molt comú Geòfit Eurimediterranis 
Teucrium capitatum subsp. majoricum Molt com Camèfit Efidetiicmes 
(Rouy) T. Navarro et Rosúa 
Teucrium marum subsp. spinescens (Porta) Materi Camèfit Endenisme 
Valdés -Berm. 
Trifolium angustifolium L. Molt comú Teròfit Eurimediterranis 
Trifolium campestre Schreb. Molt comú Terofit Paleotemperats 
Trifolium scabrum L. Molt comú Terofit Eurimediterranis 
Umbilicus rupestris (Salisb.) Dandy. Comú Hemicriptòfit Atlàntics 
Urginea maritima (L.) Baker Molt comú Geòfit Stenomediterranis 
Valantia muralis L. Molt comú Teròfit Stenomediterranis 
Verbascum sinuatum L. Molt comú Hemicriptòfit Eurimediterranis 
Vicia bithynica (L.) L. Comú Teròfit Eurimediterranis 
Vicia parviflora Cav. Comú Teròfit Eurimediterranis 





Taula 2 (continuació). Catàleg florístic de la zona on es distribueix R. ludovici-salvatoris a Menorca. Per 
a cada un dels tàxons s'indica la abundància en el conjunt del territori insular, la forma vital i la corologia. 
Table 2 (continuation). Plant checklist of vascular plants recorded in the distribution area of R. ludovici- 
salvatoris in Minorca. For each taxon are given commonness within the island, life form and chorology. 


L'eliminació d'aquest boscarró per ampliar o 
adequar les terres de cultiu significaria la 
seva desaparició i la pèrdua d'una part de 
l'hàbitat adequat per aquesta espècies. 


- Presència d'espècies exòtiques. L'inventari 
florístic (Taula 2) mostra l'existència a la 
zona d'espècies exòtiques. Concretament 
s'han identificat tres espècies exòtiques: 
Agave americana L., Oxalis pes-caprae L., 
Phoenix canariensis Hort. ex Chabaud. 
D'aquestes tres, només O. pes-caprae està 
considerada com a invasora a Menorca. Però 


el seu comportament herbaci i el seu 
creixement estacional fan que no pugui 
competir amb plantes llenyoses adultes com 
R. ludovici-salvatoris. En canvi, sí que podria 
tenir efectes negatius en el reclutament al 
poder impedir o dificultar l'establiment de 
plantes nascudes de llavor a causa del seu 
elevat potencial invasor en els medis insulars 
(Vilà i Gimeno, 2006). Les altres dues 
espècies exòtiques, tot ino estar considerades 
com a invasores pel conjunt de l'illa (Fraga et 
al., 2004) en aquest cas poden tenir efectes 
negatius per la conservació d'aquesta 

espècie. Concretament, P. canariensis seria 
la que tindria un major perill. Per una banda la 
seva capacitat de naturalització en el medi 
natural ja s'ha comprovat a l'illa (Fraga et al., 
2004), per l'altra les dimensions que pot 
assolir la seva massa vegetativa, tant en 
alçada com amplada, fan que pugui competir 
directament amb R. ludovici-salvatoris 
provocant la modificació de les condicions 
favorables per aquesta espècie o la 
desaparició d'alguns individus més propers 
(2a8). 


- Canvis en la vegetació. Un dels resultats de 
les observacions fetes en l'estat de 
conservació i fase de desenvolupament de 
cada individu és que una part d'elles pateixen 
de la competència directa d'altres plantes 
autòctones amb un creixement més vigorós. 
Aquesta situació està provocant l'etiolamenti 
un desequilibri en l'estructura d'alguns 
individus (6, 9, 10 i 13) que posar en perill la 
seva conservació en el temps. Aquesta 
amenaça podria tenir diferents orígens: 
abandonament de la pastura extensiva, 
modificació de la geomorfologia, 
modificació de les escorrenties d'aigua de 
pluja, aportació de sediments o una 
disminució de la intensitat del vent. En 
qualsevol cas, la intervenció humana també 
sembla tenir-hi un paper important. 
L'exemple més concret és la plantació de 
Pinus halepensis Mill. que es va fer durant el 
procés d'urbanització. Aquesta espècie no és 
present de manera natural a la zona. Per 
tractar-se d'una conifera de creixement ràpid, 
altament competitiva i de dimensions 
considerables, la seva presència pot afectar 
negativament la conservació de R. ludovici- 
salvatoris. 


- Incendis. L'observació detallada de cada 
un dels individus també ha mostrat que 
alguns d'ells (1, 2, 9i 12) han estat afectats pel 
foc. Es desconeix la tolerància d'aquesta 
planta al foc i si episodis d'incendis forestals 
poden afavorir una regeneració de la 


població. Però en qualsevol cas és una 
amenaça potencial a tenir en compte. 


- Hibridació. En tota l'àrea de distribució de 
l'espècie és relativament freqüent R. 
alaternus L. A la zona on es concentren la 
majoria d'individus s'han observat plantes 
que semblen clarament intermèdies entre les 
dues espècies i que mostren diferents graus 
de combinacions de caràcters. Açò fa pensar 
que s'estan produint processos complexos 
d'hibridació i introgressió (Fraga i Rosselló, 
2008) amb diferents generacions híbrides. 
Aquestes observacions han estat confirmades 
per marcadors moleculars basats en l'ADN 
(J.A. Rosselló com. pers.). La hibridació és 
una amenaça que pot posar en perill la 
persistència de poblacions reduides i de fet és 
un procés d'extinció comprovat (Rhymer i 
Simberloff, 1996). 


Com en molts altres casos d'espècies i 
hàbitats amenaçats, la majoria d'aquestes 
amenaces tenen de manera directa o indirecta 
un origen antròpic (Salafsky i Margaoulis, 
1999; Salafsky et al., 2002). 


Conclusions i propostes d'actuació 


Amb totes les observacions fetes i les 
dades recollides, sembla clar que l'estat de 
conservació d'aquesta espècie a l'illa de 
Menorca és crític. El baix nombre d'efectius 
és ja de per si un factor de risc de primer 
ordre. Aquesta situació actual deriva 
principalment del desenvolupament 
urbanístic de la zona amb finalitats 
turístiques que van suposar la desaparició de 
la part més important de la població original. 
Al mateix temps, aquest canvi en els usos del 
sòl ha originat l'existència d'altres amenaces 
o ha intensificat la incidència d'altres ja 
existents com ara la presència d'espècies 
exòtiques invasores 0 un creixement excessiu 
de la vegetació. Amb tot açò la població 
actual està formada per uns pocs individus 

dispersos en una superficie relativament gran 
i que en alguns casos presenten greus 
deficiencies estructurals que posen en perill 
la seva conservació en el temps, i que al 
mateix temps pateixen la incidència directa 
d'algunes amenaces que agreugen encara més 
el seu estat de conservació. 

Els resultats negatius en la prospecció de 
zones properes o amb unes característiques 
d'hàbitat semblants fan pensar que és en 
aquesta localitat on la planta hi troba les 
condicions òptimes per al seu desenvo- 
lupament. A la vegada la vegetació natural de 
l'àrea de distribució encara presenta una 
elevada riquesa en espècies i amb un nivell 
d'estabilització elevat. Un altre aspecte 
positiu és la presència d'individus dels dos 
sexes en alguns grups de plantes. 


Atenent a tot açò la conservació a llarg 
termini d'aquesta espècie passaria per les 
següents consideracions: 


- Conservació in situ de la població original 
procurant evitar el màxim possible les 
amenaces actuals, com ara la urbanització de 
les parcel:les que ocupa actualment. 


- Reforçament d'aquesta població amb 
individus dels dos sexes obtinguts dels peus 
existents actualment i fent especial esment en 
aquells individus que actualment es troben 
aillats i amb molt baixa probabilitat de ser 
pol-linitzats de manera natural. 


- Reproducció vegetativa ex situ, per esqueix 
o per empelt, de les plantes existents amb 
l'objectiu de reforçar la població actual i 
incrementar la proporció adequada entre els 
dos sexes per assegurar un increment natural 
de la població mitjançant un reclutament més 
dinàmic. 


- Eliminació de les espècies exòtiques que 
poden competir activament amb R. ludovici- 
salvatoris. 


- Eliminació de les espècies vegetals 
autòctones introduides per l'home i que no 
són típiques de la zona. 


- Mirar d'incrementar la superfície d'hàbitat 
favorable per al seu desenvolupament 
mitjançant acords de custòdia del territori 
com ara el Contracte Agrari de la Reserva de 
Biosfera per aquelles plantes o zones adients 
que es trobin en terrenys d'ús agrícola. 


- Aprofundir en el coneixement dels 
processos d'hibridació que s'han observat i 
avaluar la seva implicació en la conservació 
d'aquesta espècie a Menorca. 

